24 Il-MALTI Biljett Miftuħ —r aj ien ċittadin bil-bagalja pajjiżi kulur ix-xemx ilsieni jlaqqat id-djaletti riġlejja jiżfnu mar-riħ għajnejja jafu n-nisa tat-toroq. Biljett miftuħ, djarju vojt, fdalijiet tal-memorja passaport b'wiċċ il-ġnus li ħabbejt it-tbissima ħelwa tal-bieraħ u fuljett tal-mużew ta' l-istejjer inġorr miegħi. Il-gżira tiegħi tbaħħar mal-kurrenti tinħabb bil-ħatfa fl-ajruporti timtedd tistrieħ quddiemi fuq il-ħoġor tat-twieqi miftuħin tal-ferrovija. Il-mappa ta' l-art tiegħi titpinġa kull filgħodu mużajk ta' knejjes vojta għannejja fl-isqaqien tfal bil-ġelati imkejjen midinba ta' l-imqarbin f'din arti infinita waqaf il-ħin fis-sakra mal-Papa 'l-muġaħeddin, isejjaħ il-ġemgħa il-muweżżin tibagħtu jixxejjer f'ġieħ Arlekkin f'dil-ħolma ta' ġensi bla żviljarin waqaf il-ħin. L-ispirti jaħkmu ta' kull lejl bi kliemhom isawru l-versi mbewsa ta' bla tmiem f'salib it-toroq il-fanali mkebbsa itennu l-litanija tal-ħolqien. Fi lsieni ngħanni l-għanja tas-sbuħija fi lsieni li lagħaq l-għaraq ta' kull żmien inqul il-ħrejjef ta' missirijietna inħarref il-veritajiet tal-jien. Isimgħu il-kampnar jitnejjek bina. Ifakkarna s-siegħa f'dan il-jum bla tmiem l-inċens li dejjem jaħkem 'l imnifsejna iwegħedna l-ifjen taqtiriet tas-sliem. Fuq daz-zuntier tal-knisja tiegħi niċħad il-bibbji li temmgħuli tul is-snin it-tabernakli mdiehba fuq l-artali imsakkra sew biċ-ċwievet tal-bnedmin. Għax jiena nemmen fix-xnigħat tal-boloh fil-versi mħażża b'rabja mal-ħitan; 'inħobbok', 'le għall-globalizzazzjoni', 'irridek miegħi', fuck vou', 'le', 'daqs dan'. Imxejt u mxejt biex sibt dan kollu imxejt u mxejt biex ma sibt xejn imteddejt fis-sodda tal-lukanda li sidha qalli tiflaħ tnejn. Naf xemx li tiddi biss fl-għaxija naf baħar moħbi taħt deżert naf tifla tgħix fuq il-ħamrija naf siġra sewda f'lejl inċert. Naf tifel Brażiljan iħares lejn is-sema lejn ajruplan jistaqsi kif in-nies telgħu hemm fuq Naf ħabsi Tuneżin klandestin Naf Ġappuniż serqulu r-rota Jien naf Libjan bla passaport jaħdem f'barriera iżur il-qabar t'ibnu ta' kuljum naf 'l ommu li ma tridx titkellem u 'l sieħbu li kien miegħu f'dak il-jum Jien naf żeffien mill-Katalunja 'il dellu jaħkmu bil-qilla ta' riġlejh jiżfen ċrieki fuq ir-ramla ara l-qamar jiżfen ħdejh NOVEMBRU 2006 27 Din hija arti Din hija l-belt tiegħi Din hija s-siegħa li nġorr ir-riħ miegħi Din hija d-dinja tiegħi Din hija l-istorja li nġorr fil-bagalja miegħi